UN POUCO DE ECONOMÍA

Estamos en datas de exquisitas comidas onde os galanos e outros detalles se suceden. Os bombardeos continuos sobre xoguetes, cava, turrón e outros productos característicos de Nadal, alagan os medios de comunicación, facendo aumenta-lo gasto das economías domésticas para satisfacer esta demanda, devorando a típica paga extraordinaria ou no seu defecto botando man ó seus aforros, coa peculiaridade de que a meirande parte destos bens son temporais. |

Esta febre consumista que nos lanza á praza a mercar todo tipo de artículos de Nadal é a que produce o seu consabido aumento de prezo. Póñase por exemplo o turrón, mazapáns, determinadas bebidas, peixe fresco, incluso xoguetes, que teñen a súa meirande demanda nestas datas, de aí que os fabricantes aproveiten para subirlle-lo prezo e acadar así, pingues beneficios. Por elo recoméndase a merca escalonada ou anticipada destes productos para amortiguar ou suaviza-los efectos do consumo masivo que se concentra en dito periodo.

Isto refléctese nunha variable macroeconómica chamada inflación. A mala o boa marcha do índice de prezos ó consumo, esta íntimamente relacionada con determinadas actuacións de política económica.
Desde o gobernador do Banco de España, pasando polo Fondo monetario internacional e por outras institucións, insístese na moderación salarial, co fin de que o consumo non se dispare, conseguindo deste xeito a contención dos prezos. Dada a necesidade de controla-la inflación (ou impedi-lo seu incremento), requisito fundamental para a inclusión de España no grupo de cabeza da unión monetaria, temos que nos plantea-la necesidade de adoptar un aceno responsable fronte ó consumo. Non segui-las recomendacións do estado e realizar tódalas nosas compras de Nadal no mesmo mes de Decembro, non só contribuirá a esnaquiza-la nosa economía doméstica senón que perxudicará a economía do conxunto do país.
É polo tanto o máis recomendable gradua-lo gasto, mercar paseniño antes de que se acheguen as datas craves. Isto non impedirá que as nosas comidas sexan opíparas nin suculentas, nin que os nosos galanos sexan xenerosos, só contribuirá a que a dura costa de xaneiro que nos agarda a todos, se presente máis donda e levadeira e podaimos remontala sen demasiados esforzos.

¡Feliz Nadal e feliz costa de Xaneiro!
Montse.

This page hosted by Get your own Free Home Page